**MEGBÍZÁSI SZERZŐDÉS tervezet**

amely létrejött a

**Váci Városfejlesztő Kft.**

Székhely: 2600 Vác, Köztársaság út 34.

Cégjegyzékszám: 13-09-130719

Adószám: 14867361-2-13

Bankszámlaszáma: 11742094-20179386

Képviselője: Dr. Varga Borbála ügyvezető

(a továbbiakban: **Megbízó),** mint Megbízó,

másrészt a **\*nyertes ajánlattevő neve**

Székhely:

Cégjegyzékszám:

Adószám:

Bankszámlaszáma:

Képviselője:

(a továbbiakban: **Megbízott),** mint Megbízott

(Megbízó és Megbízott a továbbiakban együtt: ***Felek***) között, alulírott helyen és időben az alábbi feltételekkel (a továbbiakban: ***Szerződés***):

1. **ELŐZMÉNYEK**
2. Megbízó beszerzési eljárást indított ki 2024. március 12. napján „**Könyvvizsgálói szolgáltatás ellátása**” elnevezéssel.
3. Felek jelen szerződést a beszerzési eljárás során közölt végleges feltételek, a beszerzési eljárásban kiadott szerződéstervezet és a nyertes ajánlata alapján kötik meg.
4. Az eljárásban nem lehetett részajánlatot benyújtani.
5. A fenti beszerzési eljárás során a beérkezett ajánlatok értékelését követően a Megbízó a Megbízott ajánlatát fogadta el nyertes ajánlatként így Felek a törvényes határidőn belül szerződést (továbbiakban: Szerződés) kötnek egymással.
6. Megbízó rögzíti, hogy a Polgári Törvénykönyvről szóló 2013. évi V. törvény (a továbbiakban: Ptk.) 8:1.§ (1) bekezdés 7) pont alapján szerződő hatóságnak minősül.
7. **SZERZŐDÉST ALKOTÓ DOKUMENTUMOK**
8. **Szerződéses okmányok:**

Felek kijelentik, hogy teljes megállapodásukat nem kizárólag jelen Szerződés törzsszövege tartalmazza. A beszerzési eljárás során keletkezett iratokat úgy kell tekinteni, mint amelyek a jelen Szerződés elválaszthatatlan részeit képezik annak ellenére, hogy fizikailag nem kerülnek csatolásra ahhoz (továbbiakban: Szerződéses Okmányok).

* 1. **A Szerződéses Okmányokat az alábbi iratok alkotják:**
* Szerződés törzsszövege,
* Kiegészítő tájékoztatásra adott ajánlatkérői válaszok (amennyiben erre sor került);
* Ajánlatkérő Dokumentumok;
* Megbízott, mint nyertes ajánlattevő ajánlata.

A Felek rögzíti, hogy a fenti okiratok akkor is a Szerződés részét képezi, ha fizikailag nem kerülnek a Szerződéshez csatolásra. A fizikai csatolás hiánya nem képezi jogi akadályát annak, hogy a végleges feltételeket jelen Szerződéssel együtt alkalmazzák Felek.

* 1. **Szerződéses Okmányok értelmezése:**

A Szerződéses Okmányok közötti, vagy azokon belüli, ugyanazon kérdésre vonatkozó bármely eltérés, ellentmondás, értelmezési nehézség esetén a legteljesebb műszaki-szakmai tartalmat rögzítő rendelkezés az irányadó.

1. **SZERZŐDÉS TÁRGYA**
   1. A Megbízó e szerződés keretében megbízza a Megbízottat a Polgári Törvénykönyvről szóló 2013. évi V. törvény (a továbbiakban: „Ptk.”) alapján az állandó könyvvizsgálói feladatok ellátásával a jelen szerződés hatálya szerinti időtartamra. Az állandó könyvvizsgáló feladata a számvitelről szóló 2000. évi C. törvény (a továbbiakban: „Szvt.”), az egyéb vonatkozó magyar jogszabályok, valamint a Megbízó létesítő okiratának előírásai szerinti könyvvizsgálati teendők ellátása az az elkészített (egyszerűsített) éves beszámoló (a továbbiakban: „Éves beszámoló”), továbbá – amennyiben a Megbízó összevont éves beszámolót is készít – az összevont éves beszámoló (a továbbiakban: „Összevont éves beszámoló”) vonatkozásában. A Megbízott a Megbízó által biztosított információk alapján, a Magyar Nemzeti Könyvvizsgálati Standardokkal (vagy az ennek megfelelő, jogszabály alapján kötelezően alkalmazandó könyvvizsgálati standardok) összhangban végzi feladatát. A Megbízott kötelezettsége továbbá a könyvvizsgálathoz kapcsolódó, jelen szerződésben rögzített egyéb kötelezettségek teljesítése.
   2. A Megbízott a Magyar Könyvvizsgálói Kamara nyilvántartásában szereplő egyéni könyvvizsgáló/könyvvizsgáló szervezet, aki/amely jogosult a Megbízó könyvvizsgálatának elvégzésére. A Megbízott részéről, a könyvvizsgálat elvégzéséért személyében felelős kijelölt könyvvizsgálóként ……………… (cím: ……………, kamarai tagsági igazolvány szám: ……….) kamarai tag könyvvizsgáló jár el. A személyében felelős könyvvizsgáló – tartós távolléte esetére – helyettesítésére kijelölt helyettes könyvvizsgáló: ……………… (cím: ……………, kamarai tagsági igazolvány szám: ……….) kamarai tag könyvvizsgáló.
   3. A Megbízott – a jelen szerződésben foglaltakat egyebekben nem érintve – a Megbízóhoz intézett egyoldalú írásos nyilatkozattal jogosult a könyvvizsgálat elvégzéséért személyében felelős kijelölt könyvvizsgálóként vagy helyettes könyvvizsgálóként más személyt kijelölni Megbízott kijelenti, hogy a beszerzési eljárás során részére átadott, a Munkákhoz kapcsolódó dokumentumokat egy tapasztalt Megbízottól elvárható gondossággal ellenőrizte és azt a Munkák megvalósítására alkalmasnak találta a beszerzési eljárás során megállapított Megbízotti Díj ellenében. Ennek megfelelően Megbízó a Szerződéses Okmányok módosulása hiányában semmilyen további adatszolgáltatásra nem köteles, e körben Megbízott nem hivatkozhat Megbízói késedelemre.
   4. Megbízott a Szerződés teljesítését Megbízó által rendelkezésre bocsátott dokumentumok, Megbízott nyertes ajánlata szerint a hatályos jogszabályoknak, hatósági előírásoknak, és szakmai szokásoknak megfelelően köteles végezni.
   5. Felek rögzítik, hogy jelen Szerződés tárgyát oszthatatlannak tekintik, függetlenül az esetleges teljesítési szakaszoktól.
   6. Felek rögzítik, hogy jelen szerződés opciós tételt nem tartalmaz.
2. **MEGBÍZÓ JOGAI ÉS KÖTELEZETTSÉGEI**
3. A Megbízó jogosult:
   1. más Megbízottval elvégeztetni Megbízott által el nem végzett munkákat, a Megbízott költségére, akár a Megbízott ajánlati áránál magasabb áron is, ha felszólítására a Megbízott a hiányolt munkákat nem javítja, illetve nem pótolja.
   2. Megbízottnak a jelen Szerződésben vállalt feladatai ellátásával kapcsolatos tevékenységét ellenőrizni olyan módon, hogy Megbízott teljesítését Megbízó ez irányú tevékenysége ne akadályozza.
4. A Megbízó gondoskodik arról, hogy a vizsgált területek felelősei a Megbízott részére a vizsgálathoz szükséges minden dokumentumot és felvilágosítást, információt időben megadjanak. A Megbízó gondoskodik továbbá arról, hogy a vizsgálat befejezésekor a Megbízó teljességi nyilatkozatot és – szükség szerint – jogi képviselője jogi levelet adjon ki arról, hogy adat- és információszolgáltatási kötelezettségüknek teljes körűen, hiánytalanul eleget tettek. A teljességi nyilatkozat tervezett szövegét a Megbízott adja át a Megbízónak, ami alapján azt a Megbízó haladéktalanul köteles kiadni.
5. Amennyiben a könyvvizsgálat során feltárt lényeges hibák és hiányosságok megítélésében nincs véleményeltérés a felek között, a hibák kijavítása és hiányosságok megszüntetése érdekében a Megbízó köteles intézkedni. Jelen pont alkalmazásában lényeges hibának tekintendő az előző évi mérlegfőösszeg egy (1) ezrelékét meghaladó összegű egyedi hiba.
6. Megbízó köteles a Megbízottat tájékoztatni minden olyan ügyletről és üzleti kockázatról, amely az Éves beszámolóra és Összevont éves beszámolóra, vagy a Megbízó jövőbeli gazdálkodására lényeges hatást gyakorolhat. Jelen pont alkalmazásában lényeges ügyletnek, kockázatnak tekintendő az előző évi mérlegfőösszeg egy (1) százalékát meghaladó összegű hiba, ha a jövőbeli ügylet, kockázat összege meghatározható.
7. A Megbízott a jelen szerződés teljesítése során asszisztensi tevékenységekre igénybe vehet teljesítési segédet, valamint egyes szakkérdésekben az adott területen jártas szakértőt (a továbbiakban együtt: „Teljesítési segédek”). A Teljesítési segédek igénybevételét a Megbízottnak írásban be kell jelentenie a Megbízó felé. A Megbízó jogosult tiltakozni a Megbízott részéről igénybevett Teljesítési segédek személye ellen. Ilyen esetben a Megbízott köteles mellőzni az adott Teljesítési segédet azon feladatok ellátása vonatkozásában, amelyek tekintetében a Megbízó tiltakozott az igénybevétele ellen. A jogosan igénybe vett Teljesítési segédek eljárását úgy kell tekinteni, mintha maga a Megbízott járt volna el, különösen a titoktartási és kárfelelősségi Megbízotti kötelezettségek vonatkozásában. Ha a Megbízottnak más személy igénybevételére nem volt joga, felelős azokért a károkért is, amelyek e személy igénybevétele nélkül nem következtek volna be.
8. A pénzmosás és a terrorizmus finanszírozása megelőzéséről és megakadályozásáról szóló 2017. évi LIII. törvény (továbbiakban: Pmt.) a könyvvizsgálóknak ügyfél-átvilágítási kötelezettséget ír elő. Ennek alapján a jelen szerződéskötéskor a Megbízó, valamint annak képviselője (a képviseletére jogosultak közül a szerződést aláírók és kapcsolattartók) és a tényleges tulajdonos azonosításra kerülnek, melynek során a Megbízott a Pmt.-ben meghatározott és a szerződés mellékleteként csatolt adatok rögzítésére, továbbá az ott meghatározott okiratok bemutatásának kérésére kötelezett, valamint köteles a képviseleti jogosultságról, meghatalmazással történő eljárás esetén a meghatalmazás érvényességéről meggyőződni. Előzőeken túl, a Pmt-ben foglaltak alapján a Megbízott az ügyfél-átvilágítási intézkedések alkalmazása során a számára bemutatott okiratokról - a pénzmosás és a terrorizmus finanszírozása megelőzése és megakadályozása, a törvényben meghatározott kötelezettségek megfelelő teljesítése, az ügyfél-átvilágítási kötelezettség teljes körű végrehajtása, valamint a felügyeleti tevékenység hatékony ellátása céljából – köteles másolatot készíteni.
9. A Megbízott a Pmt. értelmében köteles biztosítani, hogy a Megbízóra és az üzleti kapcsolatra (jelen szerződésre) vonatkozóan előzőek alapján rendelkezésre álló adatok és okiratok naprakészek legyenek. Ezen kötelezettség teljesítése érdekében a Megbízott köteles ellenőrizni az ügyfeleiről rendelkezésre álló adatokat. Ha az ellenőrzés során a Megbízottnak kétsége merül fel az adatok és a nyilatkozatok naprakészségét illetően, akkor ismételten elvégzi az ügyfél-átvilágítási intézkedéseket. A Megbízó a szerződéses kapcsolat fennállása alatt köteles 5 munkanapon belül a Megbízottat értesíteni, ha az ügyfél-átvilágítás során rögzített adatokban (akár a Megbízó, akár az azonosított képviselő, akár a tényleges tulajdonos vonatkozásában) változás következne be.
10. A Megbízott az előzőek során birtokába jutott személyes adatokat kizárólag a pénzmosás és terrorizmus finanszírozása megelőzése és megakadályozása érdekében végrehajtandó feladatai céljából, az azok ellátásához szükséges mértékben ismeri meg és kezeli. A Megbízott az előzőek szerinti ügyfél-átvilágítási kötelezettségének teljesítése során birtokába jutott személyes adatokat a Pmt. rendelkezései értelmében az üzleti kapcsolat (jelen szerződés) megszűnésétől számított nyolc évig köteles és jogosult kezelni, az adatok ezt követően megsemmisítésre, törlésre kerülnek.
11. A Megbízó felel a számviteli nyilvántartásainak pontosságáért és teljes körűségéért, belső ellenőrzési rendszerének megbízhatóságáért, valamint a Magyarországon hatályos előírások szerinti éves beszámoló és – jogszabályi előírások esetén – az üzleti jelentés elkészítéséért, valamint jelen szerződésben meghatározott egyéb feladatainak jelen szerződés szerinti és jogszabályokban rögzítetteknek megfelelő ellátásáért.
12. Ez a felelősség magában foglalja:
    1. az akár csalásból, akár hibából eredő hibás állítástól mentes pénzügyi kimutatások elkészítésére vonatkozó belső ellenőrzés kialakítását, bevezetését és fenntartását
    2. megfelelő számviteli politika kiválasztását és alkalmazását, valamint
    3. az adott körülmények között megfelelő számviteli becslések elkészítését.
13. A belső ellenőrzési rendszerért való megbízói felelősség azt is magában foglalja, hogy az esetleges szabálytalanságok megelőzése és feltárása a Megbízó feladata, így az esetleges szabálytalanságokból fakadó következményekért való felelősség is a Megbízót terheli. A szabálytalanságokért fentebb részletezett felelősség kiterjed különösen az adókötelezettségek teljesítése kapcsán előírt Megbízói kötelezettségekre. Az adózással kapcsolatos kötelezettségek teljesítése ennek a szerződésnek nem tárgya, a Megbízott az Éves beszámoló és/vagy Összevont éves beszámoló könyvvizsgálata során nem tekinti át részletesen az adók kiszámítását, az adóbevallásokat, valamint az egyéb adókötelezettségek teljesítését, azért e körben a Megbízó terhére megállapított jogkövetkezményekért a Megbízott semmilyen formában nem tehető felelőssé. Mindkét fél elismeri, hogy a magyar adóhatóság jogosult az összes adóbevallást hatósági revízió alá vonni, és hogy a magyar számviteli törvénnyel összhangban elkészített éves beszámoló könyvvizsgálói záradék nem nyújt biztosítékot arra, hogy a Megbízó által benyújtott éves beszámolót és adóbevallásokat az adóhatóság elfogadja. A Megbízott úgy tervezi meg a könyvvizsgálatot, hogy az valószínűsíthetően feltárja az Éves beszámoló és/vagy Összevont éves beszámolóban az esetleges szabálytalanságokból eredő jelentős hibákat, de a könyvvizsgálat fő célja nem a szabálytalanságok és a hibák teljes felderítése, hanem az, hogy a vizsgálatok során beszerzett könyvvizsgálói bizonyítékok megfelelő alapot nyújtsanak az Éves és/vagy Összevont éves beszámolóról adott könyvvizsgálói véleményhez, és az nem foglalja magában az olyan csalások, szabálytalanságok vagy hibák felderítését, amelyek nem eredményeznek lényeges téves állításokat az éves beszámolóban. Így a Megbízott az előzőekben írt törvénysértésért, szándékos csalásokért, hamisításokért, megtévesztésért, szabályszegésekért, illetve a megelőzés és a feltárás elmaradásáért általában nem tehető felelőssé. A Megbízó által kibocsátott könyvvizsgálói vélemény nem minősül arra vonatkozó könyvvizsgálói nyilatkozatnak, hogy az éves beszámoló mentes minden hibától.
14. **MEGBÍZOTT JOGAI ÉS KÖTELEZETTSÉGEI**
15. A Megbízott jogosult részt venni a Megbízó bármely, létesítő okirata szerinti szervének (ügyvezetés, felügyelőbizottság, legfőbb szerv) ülésén.
16. A felek rögzítik, hogy a Megbízottat a jelen szerződésben rögzített könyvvizsgálói feladatok ellátása során a Megbízó nem utasíthatja.
17. A Megbízott könyvvizsgálói feladatának teljesítése érdekében a Megbízó könyveibe, irataiba, számviteli nyilvántartásaiba betekinthet, a vezető tisztségviselőktől, illetve a Társaság munkavállalóitól felvilágosítást kérhet, a Társaság pénzforgalmi számláit, ügyfélszámláit, könyvvezetését, szerződéseit és mindazon dokumentumait megvizsgálhatja, amelyek a megbízás teljesítéséhez szükségesek. Így különösen a Megbízott jogosult a Megbízó könyveibe betekinteni, minden olyan okmányt, bizonylatot, szerződést, levelezést megtekinteni, amely a megbízás teljesítéséhez szükséges. A megvizsgált dokumentumokról másolatot kérhet, mely igényt a Megbízó a saját költségére köteles kielégíteni. A Megbízott jogosult a vezető tisztségviselőktől, illetve a Megbízó munkavállalóitól felvilágosítást kérni. A Megbízott által feltett kérdésekre a Megbízóval jogviszonyban álló, minden megkérdezett személy köteles a legjobb tudása szerint válaszolni, melyért a Megbízó felel. A Megbízott a Megbízó vezető tisztségviselőitől jogosult írásban kérdezni, melyet a megkérdezett vezető tisztségviselő köteles haladéktalanul írásban a legjobb tudása szerint megválaszolni.
18. A Megbízott – indokolt esetben – a Megbízóval kimutatásokat, számítási anyagokat és elszámolásokat készíttethet.
19. A Megbízott e szerződés keretébe tartozó könyvvizsgálati feladatai körébe tartozik különösen:
    1. Az Szvt. szerint elkészített Éves beszámoló (mely tartalmazza a mérleget, az eredménykimutatást és a kiegészítő mellékletet, illetve adott esetben a közhasznúsági mellékletet), felülvizsgálata abból a szempontból, hogy az megfelel-e a jogszabályoknak, a Megbízó létesítő okiratának, továbbá megbízható és valós képet ad-e a Társaság vagyoni, pénzügyi és jövedelmi helyzetéről, működésének gazdasági eredményéről. A könyvvizsgálat során a Megbízott ellenőrzi az Éves beszámoló és a kapcsolódó üzleti jelentés adatainak összhangját, kapcsolatát, megítéli, hogy az üzleti jelentés az Szvt., illetve esetlegesen a Társaságra vonatkozó egyéb más jogszabály előírásaival összhangban készült-e. A Megbízott elsősorban a következőket vizsgálja, tekinti át:
       1. a Társaság belső szabályozottsága
       2. összhang a Társaság éves beszámolója és a kialakított számviteli nyilvántartásai között
       3. az éves beszámoló számviteli alapelveknek és vonatkozó jogszabályi előírásoknak való megfelelése
       4. a Megbízott által a könyvvizsgálat elvégzéséhez kapott és összegyűjtött információk és magyarázatok összhangja a beszámolóval
       5. fordulónap utáni események
    2. A Megbízott a könyvvizsgálat eredményeként az Éves beszámolóról köteles írásban, magyar nyelven (a könyvvizsgálói véleményt (záradékot) is magában foglaló független könyvvizsgálói jelentés formájában) véleményt alkotni, és szabályos, független könyvvizsgálói jelentését, vagy a véleménynyilvánításának elutasítására vonatkozó írásos nyilatkozatát (a továbbiakban együtt: „Könyvvizsgálói jelentés”) a Megbízónak határidőre átadni.
    3. Amennyiben a Megbízó késedelmesen vagy hiányosan, de még a jelen szerződés VI.2.) pontjában meghatározott határidő lejárta előtti időpontban adja át a pénzügyi kimutatásokat és az azokat alátámasztó, a könyvvizsgálathoz szükséges dokumentációt, a Megbízott – a jelen szerződés XI. Fejezetében meghatározott együttműködési kötelezettségére figyelemmel - a Könyvvizsgálói jelentés kiadásához még hátralévő, átmeneti időre történő újraválasztása, illetve a jelen szerződés időtartamának meghosszabbítása nélkül kiadja a független könyvvizsgálói jelentést.
    4. A Megbízott köteles a Megbízó létesítő okirata szerinti szerveivel (felügyelőbizottság, vezető tisztségviselő/k, legfőbb szerv) megismertetni az Éves és/vagy Összevont éves beszámolóról készített Könyvvizsgálói jelentést.
    5. Megbízott a Megbízó vagyoni helyzetéről és üzletpolitikájáról a tulajdonosi joggyakorló elé terjesztett minden lényeges üzleti döntést igénylő dokumentum, beszámoló, adatszolgáltatás (továbbiakban együtt: „Jelentés”) könyvvizsgálói felülvizsgálatát is köteles elvégezni, melyek a jogszabályokban, vagy a létesítő okiratban, vagy egyéb, harmadik személyekkel kötött szerződésekben előírt szabályok (továbbiakban e pontban együtt: „Szabályok”) alapján kerülnek összeállításra, és melyek könyvvizsgálatát ezen Szabályok előírják. A jelen pontban előírt könyvvizsgálati felülvizsgálatról olyan tartalmú és formátumú jelentést kell a megfelelő határidőre kiadni, melyet a vonatkozó jogszabály és/vagy szabály előír. Ha a vonatkozó jogszabály és/vagy szabály nem ír elő szigorúbb jelentéstételi formát, akkor a Megbízott csak olyan esetben köteles jelentést kiadni, ha a felülvizsgálat tárgyát képező Jelentés adatai és a Megbízó számviteli nyilvántartásainak adatai között ellentmondást tapasztal. Ha a jelen pontban rögzített könyvvizsgálói felülvizsgálat elkészítésére egyéb határidő nem került – kölcsönös megállapodással – kitűzésre, akkor a felülvizsgálat (és szükség esetén az erről szóló jelentés átadásának) határideje a vizsgálat tárgyává tett Jelentés Megbízott részére történő átadásának napját követő 5. munkanap.
    6. Közbenső mérleg készítése esetén a Megbízott feladata az Szvt., az egyéb magyar jogszabályok, a Megbízó létesítő okiratának előírásai, valamint a magyar Nemzeti Könyvvizsgálati Standardok (vagy az ennek megfelelő, jogszabály alapján kötelezően alkalmazandó könyvvizsgálati standardok) szerinti könyvvizsgálati teendők ellátása a közbenső mérleg vonatkozásában, valamint ennek alapján arról szabályos könyvvizsgálói jelentés határidőben történő kiadása.
    7. Összevont éves beszámoló készítése esetén a Megbízott feladata az Szvt., az egyéb magyar jogszabályok, a Megbízó létesítő okiratának előírásai, valamint a magyar Nemzeti Könyvvizsgálati Standardok (vagy az ennek megfelelő, jogszabály alapján kötelezően alkalmazandó könyvvizsgálati standardok) szerinti könyvvizsgálati teendők ellátása az Összevont éves beszámoló vonatkozásában, valamint ennek alapján arról szabályos könyvvizsgálói jelentés határidőben történő kiadása.
    8. Legalább 1 konkrét kijelölt szakember (okleveles könyvvizsgálói képzettséggel rendelkező, a Magyar Könyvvizsgálói Kamaránál bejegyzett aktív státuszú) rendelkezésre állítása, akivel az üzleti év során felmerülő ügyletek számviteli elszámolásával kapcsolatos (akár írásos) konzultációt tudunk folytatni. Megbízott ezen szolgáltatás teljesítéséért külön díjat nem számolhat fel, az a VII.1.) pontban meghatározott díjazás tartalmazza.
20. Megbízott köteles folyamatosan együttműködni és folyamatosan kapcsolatot tartani a Megbízóval, a Megbízó felügyelőbizottságával. A jelen pont szerinti kapcsolattartás keretében a Megbízott köteles részletes tájékoztatást adni a jelen megbízási szerződés teljesítésének állásáról, valamint minden egyéb rendelkezésére álló információt megadni a Megbízó gazdálkodásáról és a szerződés teljesítésével kapcsolatos egyéb körülményekről. Ez magában foglalja a könyvvizsgálói feladatokhoz kapcsolódó szakmai tanácsadást is. A jelen pontban rögzített tájékoztatási kötelezettség a jogszabályban előírt tájékoztatási kötelezettségen túlmenően a Megbízó, a Megbízó felügyelőbizottsága tájékoztatás kérése alapján áll fenn.
21. Ha a Megbízott a Megbízó vagyonának olyan változását észleli, amely veszélyezteti a Megbízóval szembeni követelések kielégítését, vagy ha olyan körülményt észlel, amely a vezető tisztségviselők vagy a felügyelőbizottsági tagok e minőségükben kifejtett tevékenységükért való felelősségét vonja maga után, késedelem nélkül köteles az ügyvezetésnél kezdeményezni Megbízó legfőbb szervének összehívását, egyidejűleg értesíteni köteles a felügyelőbizottságot. Ha a kezdeményezés nem vezet eredményre, a Megbízott köteles a feltárt körülményekről a Megbízó törvényességi felügyeletét ellátó nyilvántartó bíróságot értesíteni.
22. Megbízott a könyvvizsgálói tisztség elvállalásáról 2… ….. napján kiadta a Könyvvizsgálói elfogadó nyilatkozatot, amiben megerősítette a megválasztásának elfogadását, és vállalta, hogy a megbízási szerződést a legfőbb szerv által meghatározott feltételekkel és díjazás mellett a megválasztását követő kilencven (30) napon belül megköti. A könyvvizsgálói elfogadó nyilatkozat egy (1) példánya a jelen megbízási szerződés 1. sz. mellékletét képezi.
23. A Megbízott a Megbízó legfőbb szervének a Társaság Éves beszámolóját, Összevont éves beszámolóját tárgyaló ülésén köteles részt venni, de távolmaradása az ülés megtartását nem akadályozza.
24. A Megbízott kijelenti, hogy a jelen szerződés tárgyával összefüggésben tartózkodik minden olyan magatartástól, amely a Megbízó érdekeit bármilyen módon sértené, és különösen nem nyújt a Megbízó részére olyan szolgáltatást és nem alakíthat ki olyan együttműködést az ügyvezetéssel, amely könyvvizsgálói feladatának független és tárgyilagos ellátását veszélyezteti. E nyilatkozat kiterjed a Megbízott alkalmazottaira, tisztségviselőire és jelen szerződés 6.4. pontja szerinti teljesítési segédeire is.
25. A másik fél által átadott bizalmas információk kizárólag a szolgáltatással kapcsolatban használhatók fel, és nem hozhatók nyilvánosságra a másik fél előzetes írásbeli hozzájárulása nélkül, kivéve ha (i) ez magyar vagy külföldi jogszabály vagy hatósági határozat alapján kötelező vagy átadását olyan szakmai szervezet kéri, amelynek a Megbízott vagy munkavállalói a tagjai, vagy (ii) átadása jogi tanácsadók vagy biztosítók kérésére történik. A Megbízott jogában áll bizalmas információt közölni a hálózatához tartozó más tagvállalatokkal, illetve a teljesítésbe bevont alvállalkozókkal vagy szolgáltatókkal is, amennyiben titoktartási kötelezettség vonatkozik rájuk, továbbá a Megbízó, megbízásban közreműködő, szaktanácsadóival. A jelen megállapodással kapcsolatban kapott információra vonatkozó titoktartási kötelezettség az információ átadását követő öt évig marad hatályban, kivéve, ha a vonatkozó jogszabályi rendelkezések, illetve olyan szakmai szervezet vagy testület előírásai, amelynek a Megbízott vagy az alkalmazottjai tagjai, másként rendelkeznek. Ez nem vonatkozik arra az információra, mely (i) nyilvánosan hozzáférhető vagy (ii) olyan más olyan személytől származik, akit az információra vonatkozóan nem köt titoktartási kötelezettség, vagy (iii) az információt megszerző fél számára már korábban ismert volt.
26. A Megbízó vezetésének ellenőrzése, munkájának véleményezése a jelen szerződésben meghatározottakon és a jogszabályi előírásokon túlmenően a Megbízottnak nem feladata.
27. A Megbízott és a Megbízó a jelen szerződés teljesítésével összefüggésben okozott bármilyen szerződésszegésért vagy kárért a Ptk. VI. könyvében meghatározott rendelkezések szerint felelnek azzal, hogy a Megbízott kártérítési felelőssége maximum egy évi szolgáltatási díj értékben kerül meghatározásra. A Megbízott által a jelen szerződés szerinti könyvvizsgálói tevékenység során szerződésszegéssel okozott károkért a Megbízott a megbízás hatálya alatt köteles érvényes szakmai felelősségbiztosítással rendelkezni. A Megbízott tájékoztatja a Megbízót, hogy érvényes szakmai felelősségbiztosítása a ………………….. biztosító társasággal áll fenn, melynél a ……………. számú biztosítási kötvény alapján, okozott káronként minimum, 10.000.000,- Ft, évenként minimum 50.000.000,- Ft összegű kárfelelősségre kötött biztosítást. A Megbízott köteles haladéktalanul, írásban tájékoztatni a Megbízót, ha szakmai felelősségbiztosítása fenti adataiban változás következne be.
28. A könyvvizsgálói jelentés elkészítésének határideje minden év március 31 (azzal, hogy az éves beszámolók március 1-re elkészülnek).
29. Személyes adatok és anonimizálás – A Megbízó vállalja, hogy csak abban az esetben ad át a Megbízott részére személyes adatot, ha ez a jelen szerződés teljesítéséhez szükséges. A Megbízóvállalja, hogy a szolgáltatás megfelelő teljesítését nem akadályozó mértékben anonimizál minden személyes adatot, mielőtt azokat átadja.
30. Megfelelés – Valamennyi a szerződés alapján megosztott személyes adat vonatkozásában mindkét fél vállalja, hogy megfelel az alkalmazandó adatvédelmi előírásoknak. Megbízó kijelenti és szavatolja, hogy bármely érintett személy (adatalany) személyes adatait kizárólag ezen személyektől származó, megfelelő felhatalmazás birtokában, illetve a vonatkozó jogszabályokkal összhangban adja át a Megbízott részére és ezen átadás nem jelenti a személyes adatokra vonatkozó előírások Megbízott általi megszegését. Megbízó hozzájárul ahhoz, hogy a munkavállalói, szerződéses partnerei, ügyfelei és más személyek személyes adatait a Megbízó kezelje, és megerősíti, hogy az átadásról és használatról megfelelően tájékoztatta az érintetteket
31. Adatkezelés és/vagy feldolgozás – A Megbízótól kapott személyes adatokat a Megbízott az alábbi célok bármelyike érdekében kezelheti és/vagy feldolgozhatja: (i) a szolgáltatások nyújtása, (ii) adminisztratív, illetve informatikai rendszerek fenntartása és használata, (iii) minőségellenőrzés, kockázatkezelés, és ügyfélkapcsolati tevékenységek, (iv) a Megbízottról, illetve más cégcsoportján belüli vállalkozásokról és/vagy szolgáltatásainkról akár elektronikus, akár más úton további információ nyújtása, (v) viták és jogviták rendezése, (vi) nyújtott szolgáltatások teljesítésigazolása, valamint (vii) a jogszabályi követelményeknek vagy olyan szakmai szervezet előírásainak való megfelelés, amelynek a Megbízott illetve munkatársai tagjai. A személyes adatokat a Megbízott papíralapon és elektronikus formában is kezeli, illetve feldolgozza, mindaddig, amíg a szerződés alapján történő szolgáltatásnyújtás, a jogainak megóvása, illetve az alkalmazandó jogszabályokból, rendelkezésekből és szakmai előírásokból eredő kötelezettségeink teljesítése érdekében ez szükséges.
32. Adatkezelő és adatfeldolgozó – Ha a Megbízótól kapott személyes adatokat (ilyenek például a munkavállalók, vezetők, ügyfelek vagy beszállítók vezeték- és utóneve, beosztása, e-mail címe vagy telefonszáma) a Megbízott kezeli, attól függően hogy adatkezelőként vagy adatfeldolgozóként jár el, a következők alkalmazandók: (i) az adatokat kizárólag a Megbízó jogszerűen dokumentált utasításai szerint kezeli; (ii) megfelelő intézkedéseket tesz az adatok védelme érdekében, beleértve a titoktartási kötelezettség adatkezeléssel érintett munkatársai számára történő előírását is; (iii) az adatokat adatfeldolgozók, illetve további adatfeldolgozók részére kizárólag írásbeli szerződés alapján adja át; (iv) minden ésszerű segítséget megad a jogszabályban előírt adatvédelmi hatásvizsgálatok elvégzéséhez, az érintettek jogainak való megfeleléshez és a Megbízó saját adatbiztonsági előírásaiknak való megfeleléshez, az alkalmazandó adatvédelmi jogszabályok keretein belül; (v) indokolatlan késedelem nélkül értesíti a Megbízót a személyes adataik biztonságának megsértéséről való tudomásszerzés esetén; (vi) a Megbízó kérésének megfelelően a megbízás elvégzését követően a személyes adatokat visszaszolgáltatja vagy megsemmisíti (kivéve, ha a vonatkozó törvények vagy rendelkezések és belső szabályok másképpen nem rendelkeznek, továbbá figyelemmel a Megbízott dokumentumok megőrzésére vonatkozó előírásaira); valamint (vii) írásos kérelem alapján minden ésszerű információt megad a Megbízónak, amely bizonyítja a jelen pontban foglaltak betartását.
33. Adatok továbbítása – A fenti 4.11. pontban rögzítetteknek megfelelően személyes adatokat a Megbízott más cégcsoportján belüli tagvállalatoknak, alvállalkozóknak, informatikai és más szolgáltatóknak is továbbíthat, a jelen szerződésben rögzített célok érdekében. Egyes átvevők az Európai Gazdasági Térségen (EGT) kívül tartózkodhatnak. A továbbításra kizárólag megfelelő jogalap fennállása esetén, kerülhet sor (i) olyan személy részére, aki olyan országban található, ahol a személyes adatok megfelelő szintű védelme biztosított, (ii) olyan megállapodás alapján, amely tartalmazza a személyes adatok EGT-n kívüli adatfeldolgozónak történő továbbítására vonatkozó európai uniós követelményeket, (iii) az illetékes hatóság jóváhagyásával, vagy (iv) jogszabály felhatalmazása alapján.
34. Megbízott köteles Megbízó által adott valamennyi utasítást teljesíteni, eltekintve attól, ha ez jogszabály, hatósági rendelkezés megsértésére, avagy a vagyonbiztonság (ideértve az adatvagyont is) veszélyeztetésére vezetne, mivel ilyen esetben jogszerűen megtagadhatja a Megbízott az utasítás teljesítését. Megbízó célszerűtlen és/vagy szakszerűtlen utasítására Megbízott köteles Megbízó figyelmét erre haladéktalanul írásban felhívni. Amennyiben felhívás ellenére is fenntartja Megbízó az utasítást, úgy köteles azt végrehajtani, kivéve, ha az utasítás teljesítését jogszerűen megtagadhatja Megbízott.
35. Megbízott köteles a Megbízót az ok feltüntetésével és a várható késedelem megjelölésével minden olyan körülményről haladéktalanul értesíteni, amely a vállalkozás eredményességét, vagy kellő időre való elvégzését veszélyezteti. A haladéktalan értesítés elmulasztásából eredő kárért Megbízott felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
36. Amennyiben Megbízottnak a Szerződésben nem szereplő, de a teljesítéshez szükséges egyéb információra van szüksége, köteles az információ igényéről Megbízót haladéktalanul értesíteni. Megbízó vállalja, hogy Megbízott által észszerűen kért, a szerződésszerű teljesítéshez szükséges minden információt késedelem nélkül Megbízott rendelkezésére bocsátja.
37. Megbízott jogosult teljesítési segédeket és alvállalkozókat alkalmazni. Megbízott az igénybe vett teljesítési segédek és az alvállalkozók munkájáért úgy felel, mintha azt maga végezte volna.
38. Megbízott kijelenti, hogy a jelen szerződés időbeli hatálya alatt olyan képzett és tapasztalt személyi állománnyal és tárgyi feltételekkel, felszereléssel és eszközökkel rendelkezik, amely biztosítja szerződéses kötelezettségeink folyamatos és megfelelő minőségi teljesítését.
39. Megbízott kijelenti, hogy a kéményseprő-ipari szolgáltatóként való működéshez a – Kstv. szerinti – tűzvédelmi hatóság által kiadott nyilvántartásba vétele megtörtént, kéményseprő-ipari tevékenység ellátásához szükséges engedéllyel rendelkezik.
40. **A SZERZŐDÉS HATÁLYBALÉPÉSE, A TELJESÍTÉS HATÁRIDEJE**
41. A szerződést a felek a teljesítésig kötik.
42. Jelen megbízási szerződés az aláírás napján jön létre. Amennyiben a felek a szerződést 2024. június 01. napja előtt írják alá, a szerződés abban az esetben is 2024. június 01. napján lép hatályba és Megbízott megválasztásának megfelelően határozott időtartamra, 2027. év május 31. napjáig szól, figyelemmel a jelen szerződés IV.3.) pontjában foglaltakra.
43. **FIZETÉSI FELTÉTELEK**
44. A szerződés teljesítés ellenértékét képező Megbízási Díj összege:

|  |  |
| --- | --- |
| **Értékelési szempont** | **Megajánlás** |
| **Váci Városfejlesztő Kft. (Nettó Ft+Áfa / hó)** | **Nettó …,- Ft+Áfa / hó** |
| **Váci Városimázs Nonprofit Kft. (Nettó Ft+Áfa / hó)** | **Nettó …,- Ft+Áfa / hó** |
| **Váci Sport Közhasznú Nonprofit Kft. (Nettó Ft+Áfa / hó)** | **Nettó …,- Ft+Áfa / hó** |
| **Váci Távhő Nonprofit Közhasznú Kft. (Nettó Ft+Áfa / hó)** | **Nettó …,- Ft+Áfa / hó** |

1. A Megbízási Díj, mint átalánydíj magában foglalja mindazon kockázatot, költséget és díjat, ezért Megbízott Megbízóval szemben további költségigénnyel nem élhet.
2. Megbízott kijelenti, hogy az átalánydíjat a Beszerzési Eljárás dokumentumainak ismeretében adta meg.
3. Megbízott kijelenti, hogy a Megbízó által rendelkezésére bocsátott információk alapján a Megbízási Díj kialakításához szükséges lényeges információk rendelkezésére álltak a Beszerzési Eljárás során.
4. Megbízó kijelenti, hogy a Szerződés ellenértékének pénzügyi fedezetével rendelkezik, melyet saját forrásból kíván biztosítani.
5. A finanszírozás szállítói finanszírozással nem érintett (utófinanszírozás).
6. Felek rögzítik, hogy Megbízó előleget nem biztosít.
7. A jelen szerződés, a számlázás, a kifizetés és az elszámolás pénzneme a HUF.
8. Felek rögzítik, hogy a Megbízott havonta, az általa kiállított teljesítésigazolás (a továbbiakban: **Teljesítésigazolás**) alapján jogosult a számla benyújtására.
9. Felek rögzítik, hogy a Megbízott havonta utólag **haladéktalanul, de legkésőbb a tárgyhónapot követő 5 napon belül köteles** Megbízó részére kiállítani és megküldeni a teljesítésigazolást. Felek rögzítik, hogy a szerződésszerű teljesítést igazoló dokumentumként a Megbízó feljogosított képviselője által aláírt teljesítésigazolás fogadható el.
10. Amennyiben a Megbízó a teljesítésigazolás aláírásával késedelembe esik Megbízott akkor is jogosult a számlát kiállítani, ha a Megrendelés teljesítését követő 8 napon belül Megbízó, a teljesítéssel szemben kifogással nem él tekintettel arra, hogy ebben az esetben a Felek a Megrendelést telkesítettnek tekintik.
11. Felek rögzítik, hogy a teljesítésigazolására **a mindenkori gazdasági vezető, akadályoztatása esetén a helyettese** jogosult.
12. Felek rögzítik, hogy a Megbízási Díjat a Megbízó a Megbízott által, a teljesítésigazolás birtokában és alapján kiállított számlán feltüntetett **45 napos** fizetési határidőn belül köteles megfizetni akként, hogy a Megbízási Díj összegét egyösszegben, magyar forintban átutalja a Megbízott fent megjelölt számlájára a Ptk. 6:130. § (1) bekezdése szerint.
13. Felek rögzítik, hogy a Megbízott a számlán Megbízóként a következő megnevezést köteles használni: **Váci Városfejlesztő Kft., székhely: 2600 Vác, Köztársaság út 34., adószám: 14867361-2-13.** A számla postai úton és/vagy elektronikusan is elküldhető a Megbízó címére: 2600 Vác, Köztársaság út 34. vagy [info@vacholding.hu](mailto:info@vacholding.hu).
14. Felek rögzítik, hogy a kiállításra kerülő számla mellékletét képezi:

* mindkét fél részéről aláírt, részletes teljesítés igazolás,
* Megbízott tevékenység kimutatása.

1. **A számla kötelező tartalmi eleme a Szerződés iktatószáma.** Megbízott tudomásul veszi, hogy amennyiben a számla nem tartalmazza a szerződés iktatószámát, abban az esetben Megbízó nem köteles kiegyenlíteni a számát.
2. A számla meg kell, hogy feleljen különösen a számvitelről szóló 2000. évi C. törvény és az általános forgalmi adóról szóló 2007. évi CXXVII. törvény előírásainak, valamint a vonatkozó egyéb hatályos jogszabályi előírásoknak.
3. A bankszámlák közötti elszámolás útján teljesített fizetést akkor kell megtörténtnek tekinteni, amikor a pénzintézet a fizetésre kötelezett bankszámláját megterheli.
4. Késedelmes fizetés esetén Megbízó a Ptk. 6:155. § (1) bekezdése szerint meghatározott mértékű késedelmi kamatot és 2016. évi IX. törvény szerinti behajtási költségátalányt fizet Megbízottnak.
5. **A SZERZŐDÉS MEGERŐSÍTÉSE**
6. Amennyiben a Megbízott olyan okból, amelyért felelős, megszegi a Szerződést, a Ptk. 6:186. § (1) bekezdése alapján késedelmi, vagy meghiúsulási kötbér fizetésére köteles az alábbi pontok szerint.
7. **Késedelmi kötbér:** Felek megállapodnak abban, hogy Megbízott amennyiben olyan okból, amiért felelős (Ptk. 6:186. §) a teljesítéssel késedelembe esik, kötbér megfizetésére köteles.

A késedelmi kötbér mértéke: 1 %/ minden megkezdett munkanap, de legfeljebb 20%.

A késedelemi kötbér alapja: a havi nettó Megbízási Díj.

A késedelmi kötbér maximális mértéke: a havi nettó Megbízási Díj 20%-a, amelynek elérése esetén Megbízó jogosult a Szerződéstől elállni (a döntése szerint a még el nem végzett munkák vonatkozásában felmondani).

1. **Meghiúsulási kötbér:** Megbízott Szerződés meghiúsulási kötbér megfizetésére köteles, ha olyan okból, amiért felelős, a jelen Szerződés teljesedésbe menése meghiúsul.

A meghiúsulási kötbér mértéke: 30%.

A meghiúsulási kötbér alapja: A Szerződés hátralévő idejére fizetendő nettó Megbízási díj.

1. Kötbérekkel kapcsolatos egyéb rendelkezések:
   1. Megbízó a kötbérkövetelését írásbeli felszólítás útján érvényesítheti, melynek a Megbízott köteles 8 naptári napon belül maradéktalanul eleget tenni. Amennyiben a Megbízott a felhívás kézhezvételét követő 5 munkanapon belül érdemi – indoklással és bizonyítékokkal alátámasztott – alapos kimentést nem tesz, akkor a kötbérkövetelés a Megbízott részéről elismertnek tekinthető és ezzel beszámíthatóvá válik,
   2. Felek megállapodnak abban, hogy Megbízó jogosult az esedékessé vált, elismert kötbért a még ki nem egyenlített ellenértékből levonni, vagy értesítő levél útján érvényesíteni; valamint amennyiben Megbízónak a kötbér mértékét meghaladó kára keletkezik, azt jogosult Megbízott felé tovább hárítani. Megbízott köteles megtéríteni az általa szerződésszegéssel vagy szerződésen kívül okozott és Megbízó partnerei és ügyfelei által jogosultan Megbízóre hárított kártérítést.
   3. A kötbérigény nem érvényesítése, vagy nem határidőben történő érvényesítése nem jelent joglemondást Megbízó részéről.
   4. A meghiúsulási kötbér érvényesítése a teljesítés követelését kizárja. A késedelemi kötbér megfizetése nem mentesít a teljesítési kötelezettség alól. A Felek rögzítik, hogy meghiúsulási kötbér érvényesítése kizárja a késedelmi kötbér érvényesítését.
2. Megbízott köteles a Megbízónál a szerződésszegésből vagy szerződésen kívül eredő valamennyi kár megtérítésére, az erre irányuló felhívás kézhezvételét követő 15 napon belül a kötbér megfizetésére vonatkozó szabályok megfelelő alkalmazásával. Fentiek megfelelően irányadóak a Ptk. szerinti személyiségi jogi sérelmekre is.
3. A kötbérigény nem érvényesítése, vagy nem határidőben történő érvényesítése nem jelent joglemondást Megbízó részéről.
4. Megbízott köteles mentesíteni Megbízót a tájékoztatás Megbízotti kézhezvételétől számított 15 napon belül mindazon hátrányos jogkövetkezmények alól, amely a Megbízott nem szerződésszerű teljesítéséből eredően harmadik személy a Megbízóvel szemben érvényesít.
5. Megbízott jogosult peres eljárás esetén – amennyiben erre jogi lehetőség van – a perbe a Megbízó kérésére belépni, vagy Megbízó pernyertességét a Megbízó által kért jogszerű módokon egyébként elősegíteni. Ennek elmaradásából eredő valamennyi hátrányos következményért felelős Megbízott.
6. **A SZERZŐDÉS MEGSZŰNÉSE, FELELŐSSÉGI SZABÁLYOK**
7. Jelen szerződés megszűnhet közös megegyezéssel, és bármelyik fél részéről történő – indokolás nélküli – a Ptk. 6:278. §-a szerinti rendes felmondással év végére, legkésőbb a tárgyév november 30. napjáig megszüntetni.
8. Bármelyik Fél általi felmondás időpontjában teljesítés alatt lévő Munkákat Megbízott köteles elvégezni, melyek ellenértékét Megbízó Megbízott számlája alapján köteles megfizetni.
9. Jelen szerződés felmondással való megszüntetése során Megbízó köteles a Megbízott felé a felmondás napjáig elvégzett munkák számla ellenében Megbízott jelen szerződésben megjelölt bankszámlájára átutalni.
10. A felmondási idő 30 (harminc) nap.
11. A felmondást írásban kell közölni.
12. Megbízó felmondása esetén köteles megtéríteni a Megbízottnak a felmondással okozott kárt, kivéve, ha a felmondásra a Megbízott szerződésszegése miatt került sor.
13. Ha a szerződést Megbízott alkalmatlan időben mondja fel, köteles megtéríteni a Megbízónak a felmondással okozott kárt, kivéve, ha a felmondásra a Megbízó szerződésszegése miatt került sor.
14. A Felek jogosultak a Szerződést azonnali hatállyal írásban felmondani (attól elállni) a másik fél súlyos szerződésszegése esetén, ha Szerződés fenntartása már nem áll a sérelmet szenvedett fél érdekében, figyelemmel a korábban leírtakra is. Ilyennek minősülnek különösen a jelen Szerződésben súlyos szerződésszegésként definiált szerződésszegések, továbbá minden olyan tevékenység vagy mulasztás, mely a Szerződés fenntartását, ill. az alapján a beszerzések megvalósítására vonatkozó szerződések megkötését (közvetlen megrendelés küldését ill. teljesítését) súlyosan elnehezíti vagy kizárja. Szerződésszegés esetén a sérelmet szenvedett fél köteles a szerződésszerű teljesítésre a szerződésszegő felet felszólítani, a szerződésszegés részleteit tartalmazó, az orvoslásra írásban felszólító értesítéssel. Amennyiben a szerződésszegő fél a kézhezvételét követően – az értesítésben meghatározott ésszerű határidőn belül – nem orvosolja a szerződésszegést, a Szerződés felmondható. Nem szükséges előzetes értesítés akkor, ha a szerződésszegés nem orvosolható vagy ismétlődő, vagy olyan súlyú, ami okán a sérelmet szenvedett féltől ez nem várható el.
15. Bármely fél felmondhatja a szerződést (azonnali hatályú felmondás), ha a másik fél olyan szerződésszegést követ el, amely okán a sérelmet szenvedett félnek már nem áll érdekében a szerződés teljesítése. Az azonnali hatályú felmondást indokolni kell.
16. A jelen Szerződésben súlyos szerződésszegésnek minősülő esetek önmagukban, minden további bizonyítás vagy mérlegelés nélkül megalapozzák az ott megjelölt sérelmet szenvedett fél érdekmúlását. Továbbá a sérelmet szenvedett fél egyéb súlyos szerződésszegésre is hivatkozhat.
17. Súlyos szerződésszegésnek minősül Megbízott részéről különösen:
18. a Megbízó írásbeli felszólítására Megbízott ismételten szerződésszegést követ el,
19. olyan okból, amelyért Megbízott felelős, a Szerződés időtartama alatt legalább 5 Megrendelés teljesítése meghiúsul,
20. Megbízottat törlik a könyvvizsgálói nyilvántartásból, vagy a könyvvizsgálói tevékenység ellátásához szükséges engedélye megszűnik,
21. jogerős elmarasztaló határozatot hoznak a Megbízott szakmai tevékenységét érintő szabálysértés vagy bűncselekmény miatt,
22. Megbízott ellen jogerősen felszámolási eljárás indul, vagy végelszámolási kérelmet nyújt be,
23. Megbízott adószámát törlik,
24. Megbízott tevékenysége vagy mulasztása miatt a Megbízó tevékenységének ellátásában olyan mértékű fennakadás, elnehezülés történik, amely a tevékenység jogszabályban ill. szerződésekben foglalt tartalommal és módon történő ellátását veszélyezteti,
25. Megbízott az ellenszolgáltatás változatlanságára vonatkozó előírást megsérti,
26. olyan tevékenységet vagy mulasztást tanúsít, mely a Megbízó alaptevékenységének zavartalan végzését sérti vagy veszélyezteti,
27. Megbízó jó hírnevét sérti vagy veszélyezteti,
28. Megbízott az alkalmazottai tekintetében a bejelentési és adózási kötelezettségének jogszabály szerint, határidőben nem tesz eleget,
29. Megbízott nem minősül átlátható szervezetnek,
30. az átláthatósági nyilatkozatban feltüntetett adatokban bekövetkezett változásokról nem a szerződésben foglaltaknak megfelelően értesítette a Megbízót, vagy
31. a jogszabályban vagy jelen szerződésben ekként felsorolt esetek bármelyike bekövetkezik
32. Megbízott jogosult a Szerződést felmondani, ha a Megbízó
33. a szerződésszerű teljesítést alapos indok nélkül nem veszi át,
34. fizetési kötelezettségének a Megbízó a Megbízott írásbeli, legalább 15 napos fizetési haladékot tartalmazó felszólítása ellenére sem tesz eleget,
35. Súlyos szerződésszegésnek minősül továbbá minden olyan tevékenység vagy mulasztás, mely a Szerződés fenntartását vagy teljesítését súlyosan elnehezíti vagy kizárja.
36. Szerződésszegés esetén bármely fél köteles fenti jogának gyakorlása előtt a másik, szerződésszegő fél figyelmét írásban felhívni a szerződésszegés megszüntetésére, megfelelő, legalább 3 naptári napos (fizetés teljesítésénél 15 napos) határidő mellett. Az elállási/felmondási jog gyakorlását tartalmazó nyilatkozatban hivatkozni kell a súlyos szerződésszegés tényére, és meg kell jelölni a súlyos szerződésszegés megállapításának alapjául szolgáló tényt, körülményt. Nem kell jelen pontot alkalmazni akkor, ha jelen Szerződés ekként rendelkezik.
37. Amennyiben bármelyik fél megszegi a tájékoztatási és együttműködési kötelezettségét, köteles a másik Fél ebből származó kárát a szerződésszegéssel okozott károkért való felelősség általános szabályai szerint megtéríteni.
38. Felek a jelen Szerződés bármely okból történő megszűnése esetén kötelesek egymással, a megszűnést követő 8 (nyolc) napon belül elszámolni.
39. **KIMENTETT KÉSEDELEM, AKADÁLYKÖZLÉS**
40. **Kimentett késedelem:**
    1. Ha a teljesítési határidő kapcsán Megbízott, mint kötelezett késedelembe esik [Ptk. 6.153. §], úgy késedelmét kimentheti, ám közreműködőiért felel a Ptk. 6:148. § szerint. A teljesítési határidőkbe nem számít be a bizonyíthatóan Megbízott ellenőrzési körén kívül bekövetkezett körülmények elhárításának időtartama, amennyiben az adott körülmény elkerülése Megbízottól a leggondosabb eljárás mellett sem volt elvárható.
    2. A fenti körülménynek minősül a Szerződés megkötésekor előre nem látható olyan körülmény vagy esemény, amelyért Megbízott bizonyíthatóan nem felelős, és amely a Szerződés határidőben történő teljesítését megakadályozza, így különösen ha
       1. a késedelem oka Megbízó közbenső szerződésszegése [Ptk. 6:150. §],
       2. a késedelem oka Megbízó, mint jogosult átvételi késedelme [Ptk. 6:156. §],
       3. a késedelem oka Megbízotttól független, annak oka a Szerződés szerinti beszerzési igény megvalósításában a Megbízóvel létesített jogviszony alapján – esetlegesen – részt Megbízó harmadik személyek olyan magatartása, amely Megbízott határidőben történő teljesítését késlelteti.
    3. Megbízottnak legkésőbb a tudomásszerzést követő munkanapon, hitelt érdemlő módon tájékoztatnia kell Megbízót a kimentett késedelemre okot adó körülményről vagy eseményről.
    4. Felek kötelessége minden ésszerű intézkedést megtenni a bekövetkező késedelem elhárítása, illetőleg minimalizálása érdekében.
    5. Felek megállapodnak, hogy Megbízót a kimentett késedelem esetén annak jogkövetkezményén túl egyéb kártérítési kötelezettség nem terheli, kivéve, ha Megbízó közbenső szerződésszegése szándékosan történt.
41. **Akadályközlés:**
    1. Megbízott köteles Megbízót az ok feltüntetésével, és a várható késedelem megjelölésével minden olyan körülményről haladéktalanul értesíteni, amely a kötelezettségei szerződésszerű elvégzését veszélyezteti (**akadályközlő levél**).
    2. A haladéktalan értesítés elmulasztásából eredő kárért Megbízott felelős, utólagosan nem hivatkozhat ebbéli tájékoztatási kötelezettsége megsértésére előnyök szerzése céljából, kötelezettsége, felelőssége kimentése érdekében.
42. Megbízott a Szerződéses okmányokban meghatározott feladatait a jelen Szerződés XII.6.) pontjában megnevezett kapcsolattartójával, vagy az általa írásban kijelölt, Megbízó más munkavállalóval együttműködve, velük folyamatosan egyeztetve köteles teljesíteni.
43. **TITOKTARTÁSI KÖTELEZETTSÉG, KAPCSOLATTARTÓK**
44. Felek a szerződés időtartama alatt során tudomásukra jutott tényeket, adatokat, egyéb információkat a jelen szerződés aláírásától számított három évig üzleti titokként kötelesek kezelni, azokról tájékoztatást, felvilágosítást a másik fél hozzájárulása nélkül harmadik személy részére nem adhat, és azokat csak a szerződésszerű teljesítés érdekében indokolt mértékben használhatja fel. Felek üzleti titokként definiálnak minden olyan adatot, melyet a külön jogszabály ekként határoz meg.
45. Felek rögzítik, hogy a vonatkozó előírások alapján a Szerződés azon adatai, amelyek megismerését vagy nyilvánosságra hozatalát külön jogszabály közérdekből elrendeli, nem minősülnek üzleti titoknak.
46. A titoktartási kötelezettség megszegéséből eredő kárért az ezért felelős fél kártérítési kötelezettséggel tartozik.
47. Felek titoktartási kötelezettsége kiterjed a munkavállalóikra, valamely polgári jogi szerződés alapján munkavégzésre irányuló jogviszony, vagy más jogviszony alapján a féllel kapcsolatban lévő egyéb személyekre is. Ezen személyek magatartásáért a titoktartási kötelezettség viszonylatában az érintett fél, mint saját magatartásáért felel.
48. Felek jognyilatkozataikat – amennyiben jogszabály másként nem rendelkezik – kizárólag írásban, az átvétel helyét és idejét igazoló módon tehetik meg érvényesen. A felek a fentieken értik az elektronikus levelezés (e-mail) – fentieknek megfelelő – formáját is. A teljesítés biztonsága érdekében Megbízott nem hivatkozhat a levelezőrendszerének meghibásodására, csak akkor, ha olyan hiba merült fel, melyről Megbízó tudott vagy tudhatott (pl.: Megbízott előzetes értesítése vagy kézbesíthetetlenségi jelentés Megbízóhöz való megérkezése). Az esetleges kommunikációs hibáról a tudomásra jutást követően haladéktalanul értesíteni kell a másik felet. Az értesítést az alábbiak szerint kell közöltnek tekinteni:
    1. kézben és átvételi igazolás ellenében történő átadás esetén az átadás időpontjában;
    2. A nem elektronikusan közölt iratot a kézbesítés megkísérlésének napján kézbesítettnek kell tekinteni, ha a címzett az átvételt megtagadta. Ha a kézbesítés azért volt sikertelen, mert az a címzett a Szerződésben megadott székhelyéről a küldőhöz
49. nem kereste” jelzéssel érkezett vissza, az iratot a kézbesítés második megkísérlésének napját,
50. „ismeretlen” vagy „elköltözött” jelzéssel érkezett vissza, az iratot a kézbesítés megkísérlésének napját

követő ötödik munkanapon kézbesítettnek kell tekinteni;

* 1. email formában az email elküldését követő munkanapon, tekintet nélkül arra, hogy e-mail elolvasásáról szóló visszaigazolást a küldő fél kapott-e vagy sem;

1. Kapcsolattartók:

|  |  |
| --- | --- |
| **Megbízó részéről**:  Név: Szabó Katalin  E-mail: [szabo.katalin@vacholding.hu](mailto:szabo.katalin@vacholding.hu)  Tel.: +36-20/943-8686 | **Megbízott részéről**:  Név:  E-mail:  Tel.: |

1. Felek megállapodnak abban, hogy a Szerződés teljesítéskor a Megbízó érdekében eljáró személy, illetve a Megbízott alkalmazottja a teljesítéssel kapcsolatban jognyilatkozatot tehet, ezen kérdésekben az érintett fél képviselőjének minősül.
2. **EGYÉB RENDELKEZÉSEK**
3. Szerződő felek megállapodnak abban, hogy a jelen szerződés hatálya alatt Megbízott köteles a Megbízó rendelkezésére állni, és munkaidőben telefonon, vagy e-mail útján a Megbízó részére a jelen szerződéshez kapcsolódóan tanácsadást nyújtani.
4. Megbízott részére utasítást adó személy(ek)ben beállott változásról, annak bekövetkezésétől számított 3 napon belül a Megbízó köteles Megbízottat írásban (legalább e-mail útján) értesíteni.
5. Felek rögzítik, hogy a Szerződés módosítása csak írásban érvényes.
6. Felek rögzítik, hogy a szerződés – alakszerű szerződésmódosítás nélkül – módosul az alábbi esetekben:
7. felek közhiteles nyilvántartásban foglalt adatainak módosulása esetén a nyilvántartásba bejegyzés napjával,
8. felek kapcsolattartóira, teljesítésigazoló személyére vonatkozó adatok módosulása esetén a másik félhez tett közlés kézhezvételének napjával,

amennyiben jogszabály ezt egyebekben nem zárja ki.

1. Felek megállapodnak, hogy a VII.1.) pont szerinti egységárakat a szerződés teljesítésének első 12 hónapjában fix áraknak tekintik. Felek megállapodnak, hogy Megbízott jogosult minden évben felülvizsgálni és a díjtételek aktualizálására vonatkozó módosítási javaslatát írásban megküldeni a Megbízónak. Megbízó köteles a módosítási javaslat elfogadásáról vagy el nem fogadásáról 5 munkanapon belül írásban tájékoztatni Megbízottat. Amennyiben Megbízó a válaszadásra nyitva álló időtartamon belül elmulasztja a tájékoztatást megküldeni, úgy Megbízott javaslata elfogadottnak minősül, és az elfogadást követő naptári hónap első napjától alkalmazhatók. Felek kijelenti, hogy jelen pontban szabályozottakat nem tekintik formális szerződés módosításnak.
2. Jelen szerződésben nem szabályozott kérdésekben a Polgári Törvénykönyvről szóló 2013. évi V. törvény, a vonatkozó magyar jogszabályok az irányadóak.
3. Jelen szerződés a Kbt. szakaszai értelmében mentes a közbeszerzési eljárás lefolytatása alól.
4. Felek jelen szerződésből eredő esetleges jogvitáikat elsősorban tárgyalásos úton kötelesek rendezni. Szerződő felek rögzítik, hogy a szerződéses jogviszonyukból keletkező vitájuk rendezése érdekében mediátori közreműködést nem vesznek igénybe, illetve jogvitájukat eseti vagy állandó választottbíróság elé nem terjesztik.
5. Felek jelen Szerződésből eredő esetleges jogvitáikat elsősorban tárgyalásos úton kötelesek rendezni. Felek **a polgári perrendtartásról szóló 2016. évi CXXX. törvény** 27. §-a alapján megállapodnak abban, hogy a Szerződésből eredő bíróság elé tartozó vagyonjogi jogviták elbírálása kapcsán alávetik magukat a Megbízó székhelye szerinti járásbíróság/törvényszék kizárólagos illetékességének. Jelen bírósági kikötés hatálya kiterjed a Felek jogutódaira is.
6. Felek megállapodnak abban, hogy amennyiben a Szerződés bármely pontja kógens jogszabályba ütközne, akkor a szerződés fentieket sértő rendelkezése helyébe – minden további jogcselekmény, így különösen a Szerződés módosítása nélkül – a megsértett kötelező érvényű jogszabályi rendelkezés kerül. Fentieket kell megfelelően alkalmazni akkor is, ha valamely kógens jogszabály akként rendelkezik, hogy valamely rendelkezése a Szerződés része (vagy a Szerződésben szövegszerűen szerepelnie kell) és azt szövegszerűen a Szerződés nem tartalmazza (az adott rendelkezés a szerződés részét képezi).
7. Felek kijelentik, hogy tudomással bírnak arról, hogy az államháztartásról szóló 2011. évi CXCV. törvény (a továbbiakban: Áht.) 41. § (6) bekezdése alapján az államháztartás központi alrendszerében a kiadási előirányzatok terhére nem köthető olyan jogi személlyel, jogi személyiséggel nem rendelkező szervezettel érvényesen visszterhes szerződés, illetve létrejött ilyen szerződés alapján nem teljesíthető kifizetés, amely szervezet nem minősül átlátható szervezetnek.
8. Megbízott kijelenti, hogy Magyarország Alaptörvénye 39. cikke, valamint a nemzeti vagyonról szóló 2011. évi CXCVI. törvény (a továbbiakban: Nvt.) 3. § (1) bekezdése 1. pontja alapján átlátható szervezetnek minősül, melyről az ajánlata részeként nyilatkozatot tett.
9. Megbízott az államháztartási törvény végrehajtásáról szóló 368/2011. (XII. 31.) Korm. rendelet 50. § (1a) bekezdésében foglaltakkal összhangban, a jelen Szerződés aláírásával nyilatkozik arról is, hogy a nemzeti vagyonról szóló 2011. évi CXCVI. törvény 3. § (1) bekezdése értelmében átlátható szervezetnek minősül. Megbízott a nyilatkozatban foglaltak változása esetén arról haladéktalanul köteles Megbízót tájékoztatni. A valótlan tartalmú nyilatkozat alapján kötött visszterhes Szerződést Megbízó felmondja vagy – ha a Szerződés teljesítésére még nem került sor – a Szerződéstől eláll.
10. Jelen szerződés elválaszthatatlan részét képezi – fizikailag nem csatolva – a beszerzési eljárás iratanyaga, kivéve döntések és döntéselőkészítő anyagok.
11. Felek rögzítik, hogy a Szerződést közös elolvasást és értelmezést követően, mint akaratukkal mindenben megegyezőt, jóváhagyólag írják alá 4 (azaz „négy”) eredeti példányban, amelyből 3 (azaz „három”) példány Megbízót, 1 (azaz „egy”) példány a Megbízottat illeti meg.

Mellékletek:

* + 1. Ajánlatkérő dokumentáció
    2. Nyertes ajánlattevő ajánlata

|  |  |
| --- | --- |
| **Váci Városfejlesztő Kft.** | **\* nyertes ajánlattevő** |
| Aláírás:  Képviseli:  dr. Varga Borbála  ügyvezető  P.H. | Aláírás:  Képviseli:  (név)  képviselő  P.H. |
| *Megbízó* | *Megbízott* |
| Vác, 2024. év \_\_\_\_\_\_\_\_\_ hó \_\_. napján | \_\_\_\_\_\_\_, 2024. év \_\_\_\_\_\_\_\_\_ hó \_\_. napján |

|  |
| --- |
| **Pénzügyi ellenjegyzés** |
| Aláírás:  Szabó Katalin  Váci Városfejlesztő Kft  P.H. |
| Vác, 2024. év \_\_\_\_\_\_\_\_\_ hó \_\_. napján |